கேள்வி: உபபாண்டவர்கள் - சதாநீகன் பற்றி தகவல் சொல்.
பதில்: சதாநீகன் ( நூறு படைகளைக் கொண்டவன்) நகுலன் மற்றும் திரௌபதியின் மகனும் உபபாண்டவர்களில் மூன்றாவது நபரும் ஆவார். தனது தாய்மாமனும் மற்றும் குருவுமான திருட்டத்துயும்னன் கீழ் துணைத் தளபதியாக நியமிக்கப்பட்டான். மேலும் போரில் வியூகம் வகுப்பதில் பொறுப்பாளராக இருந்தான். உபபாண்டவர்களில் வலிமையானவராக கருதப்பட்ட இவன் கௌரவர்களின் கூட்டாளியான பூதகர்மனின் படைகளை அழித்தான். சதாநீகன் போரின் 6வது நாளில் கௌரவர இளவரசன் துஷ்கர்ணனை தோற்கடித்தான். ஆனால் 11வது நாளில் கர்ணனின் மகன் விருசசேனனால் தோற்கடிக்கப்பட்டான். கௌரவப் படைத்தலைவர்கள் ஜெயத்சேனன், சித்ரசேனன் மற்றும் சுருதகர்மன் மற்றும் கலிங்க இளவரசன் ஆகியோரைத் தோற்கடித்து அவர்களைக் கொன்றான். 17ஆம் நாளிலும் சதாநீகன் கௌரவர் படைக்கு பெரும் அழிவை ஏற்படுத்தினான்.